જે પાણીએ મગ ચઢતા હોય એ પાણીએ ચઢાવવાની ગણતરી સાથે બીજે દિવસે હું સપત્ની ખરીદીએ નીકળ્યા. સપ્તાહના સાત ડ્રેસ, એની સાથે શોભે એવા ત્રણ જોડી શુઝ અને ત્રણ જોડી મોજાં – આ બધી ખરીદી પતાવી અમે ઘરે આવ્યાં ત્યારે શ્રીમતીજીનો હરખ માતો નહોતો. રાત્રે સૂતા પહેલાં ઊંડી મથામણને અંતે સોમવારે ક્યો ડ્રેસ પહેરવો, મંગળવારે ક્યો એમ બધું વ્યવસ્થિત નક્કી કર્યું. મારે માટે તો શું પહેરવું એ વિચારણાને અવકાશ જ નહોતો. કેમ કે મારે બદલે મારી અર્ધાંગિનીએ જ નક્કી કરી લીધું હતું કે,